***Situacija sa pandemijom COVID-19 na Zapadnom Balkanu***

Zbog širenja COVID-19, sve vlade donose veoma striktne mjere i ograničenja ketanja ljudi. U BiH i Srbiji je uveden tzv. “policijski sat”, a u drugim zemljma zabrana i ograničenja kretanja; dolazi do zatvaranja većine uslužnih djelatnosti, a navedena situacija automatski djeluje tako da se potpuno onemogućava funkcioniranje određenih sektora u kojima radnici ostaju bez posla, a mala i srednja preduzeća takođe imaju teškoće u funkcioniranju, što je dovelo do toga da mnogo radnika već dobija otkaze ugovora o radu, a očekuje se i masovno otpuštanje radnika. Male ekonomije ne mogu podnijeti nastalu blokadu rada, sindikati upućuju vladama svoje zahtjeve u kojima nabrajaju pitanja sa kojima bi se vlade trebale hitno baviti i nalaziti rješenja (u vidu kreiranja posebnih fondova iz kojih bi se stimulirali poslodavci da zadrže radnike ili donošenja određenih socijalnih sporazuma između vlada, poslodavaca i sindikata, ili donošenja odluka i uredbi o olakšicama za radnike i građane; zahtijeva se takođe da se ravnomjerno podijeli nastala šteta, da to ne ide samo preko leđa radnika). Zahtijevaju se i dodatne olakšice i novčana pomoć za najugroženije kategorije stanovništva, kao i penzionera.

Napomena: Ured u Sarajevu je putem elektronske pošte i telefona u redovnoj komunikaciji sa organizacijama i prati stanje i informacije, a prati i društvene mreže i TV stanice.

**Hrvatska:** Vlada Hrvatske je, bez prethodnih konsultacija sa sindikatima, najavila 24. marta donošenje Zakona o reguliranju prava iz rada, zbog situacije sa COVID-19. Na taj način bi se stavile van snage neke odredbe Zakona o radu Hrvatske, kao i odredbe Općeg kolektivnog ugovora, što bi dovelo do ukidanja određenih zagarantiranih prava radnika. Na zahtjev sindikata SSSH i NHS, EKS i MKS su promptno reagirali i uputili pisma Predsjedniku Vlade i Ministru rada i penzionog sistema Hrvatske, te uz pritiske sindikata, vlada je stavila van snage takav zakon 27. marta i obećala da će se ubuduće konsultirati sa sindikatima o pitanjima radničkih prava.

<http://www.sssh.hr/hr/vise/medunarodne-aktivnosti-73/ituc-vladi-rh-suspenzija-socijalnih-i-radnih-prava-je-jasno-krsenje-medunarodnih-ljudskih-i-radnih-standarda-4271>

<http://www.sssh.hr/hr/vise/nacionalne-aktivnosti-72/etuc-zgrozen-najavom-suspenzije-radnih-i-socijalnih-prava-hrvatskim-radnicima-poziva-vladu-rh-da-hitno-odustane-od-takve-inicijative-4269>

<http://www.sssh.hr/hr/vise/nacionalne-aktivnosti-72/obavijest-sssh-sindikalnim-povjerenicima-drugim-radnickim-predstavnicima-i-clanovima-udruzenih-sindikata-4245?fbclid=IwAR1eN6htfOmZsT564v3eFfKNGlE7ps8c3cegr5mQldMo5CsuCuM_86FkRzk>

Propisi u Hrvatskoj su sljedeći:

Plaćeno bolovanje za sve radnike – Da

- Radnici u samoizolaciji/karantinu koji ne mogu raditi zbog COVID-19 – za vrijeme samoizolacije/karantina koju su odredile vlasti (obično 14 dana) – obračunato u fiksnim iznosima – pokriveni su sistemom socijalne zaštite

- Radnik koji je obolio/zaražen sa COVID-19 – redovno bolovanje do izlječenja – 70% plate ili više, osim ako nije drugačije uređeno kolektivnim ugovorom – prvih 42 dana plaća poslodavac, nakon toga sistem socijalne zaštite

- Bolestan/zaražen radnik, koji je zaražen na poslu – do izliječenja – ako se to dokaže, tretira se kao povreda na radu, 100% plate – pokriva sistem socijalne zaštite

Zaštita prihoda za zve radnike – Da

Poslodavci mogu tražiti olakšice, ako:

- djeluju u određenim industrijama (turizam i hotelijerstvo, transport i logistika, zdravstveni turizam, proizvodnja odjeće, obrada drveta)

- ne mogu raditi zbog naredbi civilne zaštite

- mogu dokazati posebne okolnosti (npr. gubitak 20% prihoda)

- mjere aktivne od 1. marta i maksimalno 3 mjeseca.

- poslodavci će dobiti subvencije u iznosu neto plate po radniku zaposlenom na neodređeno

Podrška za prihode za radnike koji rade putem platformi, slobodnjake, druge samozaposlene ili neformalne radnike – Ne

Naknada za zaposlene na određeno, po potrebi, koji nemaju ili imaju minimalne gubitke prihoda: NE

- Radnici na određeno čiji su poslodavci tražili zaštitu plata zbog smanjenje ekonomske aktivnosti uzrokovane pandemijom COVID-19, te ispunjavaju uslove, mogu dobiti do pola iznosa neto minimalne plate.

Olakšica za hipoteku/kredit – Ne

**Srbija:** U Srbiji su uvedene veoma stroge mjere u cilju zaštite stanovništva i ublažavanja širenja COVID-19, koja pogađa ekonomiju, dok poslodavci već daju ili najavljuju otkaze radnicima. Sindikati aktivno vrše pritisak na vladu da spriječi masovna otpuštanja i pomogne ekonomiji da prebrodi ovu situaciju. Jedan pozitivan primjer je američka firma “Cooper Tires” (860 radnika) koja posluje u Kruševcu u Srbiji – poslodavac je malo povećao plate radnicima i obezbijedio im adekvatne mjere zaštite i pokazao društvenu odgovornost.

<https://www.ituc-csi.org/serbia-ugs-nezavisnost-action-in>

<http://www.krusevacinfo.com/americka-firma-koja-posluje-u-krusevcu-coopertires-radnicima-povecala-plate-za-vreme-vanrednog-stanja/?fbclid=IwAR3aYewc6c0pKouMjTAdoUpZiyNfbRE_fiI3xVsam-s7vcpIFtzgu9rm_DI>

Propisi u Srbiji su sljedeći:

Plaćeno bolovanje za sve radnike – Da

- Radnici koji su bolesni/zaraženi COVID-19 – redovno bolovanje do izlječenja – 65% posječne plate isplaćene u prethodnih 12 mjeseci. Očekuje se usvajanje novog propisa.

- Oboljeli/zaraženi radnik, zaražen na poslu – do izlječenja – ako se to dokaže, tretira se kao povreda na radu, 100% plate – pokriva sistem socijalne zaštite.

Zaštita primanja za sve radnike – Da

Podrška za prihode za radnike koji rade putem platformi, slobodnjake, druge samozaposlene ili neformalne radnike – Ne

Naknada za zaposlene na određeno, po potrebi, koji nemaju ili imaju minimalne gubitke prihoda: NE

- Radnici na određeno čiji su poslodavci tražili zaštitu plata zbog smanjenje ekonomske aktivnosti uzrokovane pandemijom COVID-19, te ispunjavaju uslove, mogu dobiti do pola iznosa neto minimalne plate.

Olakšica za hipoteku/kredit – Ne

**Albanija:** Vlada je 24. marta proglasila stanje prirodne nesreće. Vlada je formirala Međuresorni odbor za hitne civilne situacije. Ovaj odbor uključuje veliki broj drugih civilnih tijela, kao što su NVO, poslovne organizacije, vjerske institucije, ali na žalost dvije nacionalne konfederacije nisu uključene. Bankarski sistem nastoji uspostaviti povoljne uslove za druge sektore ekonomije, ali ako situacija potraje, te ako se pogorša, doći će do značajnih gubitaka.

<https://www.ituc-csi.org/albania-bspsh-strategy-and>
<https://www.ituc-csi.org/albania-requirements-of-the>

Propisi u Albaniji su sljedeći:

Plaćeno bolovanje za sve radnike – Da

- Radnici u samoizolaciji/karantinu koji ne mogu raditi zbog COVID-19 – za vrijeme samoizolacije/karantina koju su odredile vlasti – pokriveni su sredstvima Državnog fonda za zdravstvo

- Radnici koji su bolesni/zaraženi COVID-19 – redovno bolovanje do izlječenja – 80% plate – prvih 8 dana plaća poslodavac, nakon toga Državni fond za zdravstvo naredna tri mjeseca

- Oboljeli/zaraženi radnik, zaražen na poslu – do izlječenja – ako se to dokaže, tretira se kao povreda na radu, 95% plate – pokriva sistem socijalne zaštite.

Zaštita plate za sve radnike – (nije regulirano u vezi COVID-19)

Podrška za prihode za radnike koji rade putem platformi, slobodnjake, druge samozaposlene ili neformalne radnike – Ne.

Naknada za zaposlene na određeno, po potrebi, koji nemaju ili imaju minimalne gubitke prihoda: još nije uređeno.

Olakšice za otplatu hipoteke/kredita – NE

\* Sindikati zahtijevaju značajno poboljšanje i uređenje ove oblasti.

**Bosna i Hercegovina**: sindikati su aktivno uključeni u borbu za zaštitu prava radnika na radnom mjestu, ali i zaštitu od otkaza. Iako svakodnevno stižu informacije da su neki radnici dobili otkaze, nastoji se postići dogovor sa vladom i poslodavcima o očuvanju proizvodnje, zadržavanju radnika kroz izradu posebnog “Socijalnog Sporazuma”. Takođe su u fazi usvajanja sljedećih odluka od strane FBiH vlade: moratorij na otplatu kredita za 3-6 mjeseci bez dodatnih kamata; da poslodavci budu oslobođeni plaćanja doprinosa i poreza na plate radnika za period trajanja krize; odlaganje plaćanja PDV-a za pravna lica. Vlada entiteta RS takođe donosi mjere zabrane, a sindikat aktivno radi na zaštiti prava radnika. Nažalost, na nivou države još uvijek nema nikakvih aktivnosti ili strategija po pitanju COVID-19.

<https://www.facebook.com/SavezsindikataR.Srpske/>

<http://savezsindikatars.org/ranka-misic-za-buku-radna-mjesta-se-moraju-sacuvati/?fbclid=IwAR1G2alwjP548hEIaQgIuvSNZrqG3mvLZbi67o8p6P94_1WUVHMxouiCd2o>

Proposi u BiH su sljedeći:

Plaćeno bolovanje za sve radnike – DA

- Radnici u samoizolaciji/karantinu koji ne mogu raditi zbog COVID-19 – za vrijeme samoizolacije/karantina koju su odredile vlasti – pokriveni su sredstvima Državnog fonda za zdravstvo

- Radnik koji je obolio/zaražen sa COVID-19 – redovno bolovanje do izlječenja – 70% plate – prvih 42 dana plaća poslodavac, nakon toga Državni fond za zdravstvo (nakon 3 mjeseca, posebna ljekarska komisija odlučuje o daljem bolovanju)

- Oboljeli/zaraženi radnik, zaražen na poslu – do izlječenja – ako se to dokaže, tretira se kao povreda na radu, 100% plate – pokriva Državni fond za zdravstvo

Zaštita plate za sve radnike – (nije regulirano u vezi COVID-19)

Podrška za prihode za radnike koji rade putem platformi, slobodnjake, druge samozaposlene ili neformalne radnike – Ne

Naknada za zaposlene na određeno, po potrebi, koji nemaju ili imaju minimalne gubitke prihoda: još nije uređeno.

\* U vezi sa novonastalom situacijom uzrokovanom COVID-19, sindikati zahtijevaju značajno poboljšanje i uređenje ove oblasti.

**Crna Gora:** sindikati aktivno vode aktivnosti za zaštitu prava radnika, uputili su zahtjeve vladi. Sindikati očekuju da će se i ostvariti obećanje – Premijer je 29. marta dao sljedeću izjavu: **”Sve ekonomije svijeta su bez izuzetka ugrožene, čak i naša, ali država ima snagu i potencijal, finansijski i institucionalni, da osigura zaštitu i sigurnost svih građana i porodica. Vlada radi na novom paketu podrške građanima i ekonomiji. Zato imam poruku za sve poslodavce: Suzdržite se od otpuštanja radnika, sačuvajte naše zaposlene. Čuvanjem zaposlenih, štitimo ljude kao najvrijedniji resurs. Vlada CG je takođe donijela odluku i već počela provoditi isplatu jednokratne pomoći svim penzionerima.**

<https://www.sindikat.me/index.php/28-vijesti/272-sscg-donirao-10-000-eura-nacionalnom-koordinacionom-tijelu-za-zarazne-bolesti>

<http://usscg.me/2020/03/26/usscg-predlozila-vladi-crne-gore-formiranje-ad-hock-komisije-za-razmatranje-i-dodjelu-kredita-privrednicima/>

<http://usscg.me/2020/03/27/usscg-zahtijeva-da-se-sars-cov2-covid-19-podzakonskim-aktima-definise-kao-karantinska-bolest-2/>

Crna Gora – propisi su sljedeći:

Plaćeno bolovanje za sve radnike – Da

- Radnik koji je obolio/zaražen sa COVID-19 – redovno bolovanje do izlječenja – 70% plate – prvih 60 dana plaća poslodavac, nakon toga Državni fond za zdravstvo

- Oboljeli/zaraženi radnik, zaražen na poslu – do izlječenja – ako se to dokaže, tretira se kao povreda na radu, 100% plate – pokriva Državni fond za zdravstvo

Zaštita plate za sve radnike – (nije regulirano u vezi COVID-19)

Podrška za prihode za radnike koji rade putem platformi, slobodnjake, druge samozaposlene ili neformalne radnike – Ne

Naknada za zaposlene na određeno, po potrebi, koji nemaju ili imaju minimalne gubitke prihoda: još nije uređeno.

\* U vezi sa novonastalom situacijom uzrokovanom COVID-19, sindikati zahtijevaju značajno poboljšanje i uređenje ove oblasti.

**Makedonija:** sindikati CCM i KSS Makedonija su aktivni sa zahtjevima vladi u vezi zaštite radnika i građana, kao i o zaštiti statusa radnika, ekonomiji koja može biti pred kolapsom.

<http://www.ssm.org.mk/en/emergent-measures-stop-layoffs>

<https://kss.mk/>

**Kosovo:** Vlada je odlučila odobriti neke pogodnosti za radnike u zdravstvu i policiji koji moraju neprestano raditi u ove dane, tako da će pored redovne plate dobiti i po dodatnih 300 eura za odlično obavljen posao. Vlada Kosova je odlučila pomoći privatnom sektoru – svakom radniku će isplatiti po 170 eura (iznos minimalne plate na Kosovu), budući da je veliki broj malih i srednjih preduzeća zatvoren jer poslodavci nisu mogli isplatiti plate svojim radnicima iz razloga što u ovoj situaciji nisu ostvarili nikakav promet. Broj korisnika socijalne zaštite se povećao, te oni unaprijed dobivaju svoju pomoć.

Pripremila Enisa Salimović, MKS / PERV Ured JIE, Sarajevo 31. mart 2020.